Diari Oficial de la Generalitat Valenciana


Sumari del DOGV 9887, del 08-07-2024 (2024/6540)

RESOLUCIÓ d'1 de juliol de 2024, del conseller d'Agricultura, Ramaderia i Pesca, per la qual es convoquen per a l'any 2024 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6540


Data del document
:   01-07-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Correcció d'errades

Anàlisi jurídica

 Descriptors 

:   * indústria pesquera

RESOLUCIÓ d'1 de juliol de 2024, del conseller d'Agricultura, Ramaderia i Pesca, per la qual es convoquen per a l'any 2024 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera. [2024/6540]  
El Reglament (UE) 2021/1139, del Parlament Europeu i del Consell, de 7 de juliol de 2021, pel qual s'establix el Fons Europeu Marítim, de Pesca i d'Aqüicultura, i pel qual es modifica el Reglament (UE) 2017/1004 (d'ara en avant, RFEMPA), en l'article 21, establix que el Fons Europeu Marítim, de Pesca i d'Aqüicultura (d'ara en avant, FEMPA) podrà donar suport a una compensació per la paralització temporal de les activitats pesqueres.  
El Reglament (UE) 2021/1060, del Parlament Europeu i del Consell, de 24 de juny de 2021, establix les disposicions comunes relatives al Fons Europeu de Desenvolupament Regional, al Fons Social Europeu Plus, al Fons de Cohesió, al Fons de Transició Justa i al Fons Europeu Marítim, de Pesca i d'Aqüicultura, així com les normes financeres per a estos fons i per al Fons d'Asil, Migració i Integració, el Fons de Seguretat Interior i l'Instrument de suport financer a la gestió de fronteres i la política de visats (d'ara en avant, RDC).  
  
El Reial decret 1173/2015, de 29 de desembre, de desplegament del Fons Europeu Marítim i de Pesca, quant a les ajudes a la paralització definitiva i temporal de l'activitat pesquera (d'ara en avant, Reial decret 1173/2015), establix les normes bàsiques aplicables en la gestió d'estes ajudes. D'acord amb la disposició transitòria tercera, d'este reial decret, s'establix un període transitori de manera que fins que entre en vigor el Reial decret que desplegue el FEMPA per al període de finançament plurianual 2021-2027, les ajudes a la paralització temporal de l'activitat pesquera que es financen amb càrrec a este instrument es gestionaran de conformitat amb el que s'establix en este reial decret, sempre que no contravinga el que es disposa en el RFEMPA que resulta directament aplicable.  
El Reial decret 528/2022, de 5 de juliol, modifica el Reial decret 1173/2015 per a arreplegar els aspectes que han de regular la concessió d'ajudes a la parada per reducció d'esforç en el marc del pla plurianual per a la pesca demersal en el Mediterrani occidental.  
D'altra banda, el Reial decret 1013/2023, de 5 de desembre, modifica el Reial decret 1173/2015 en el sentit de modificar els barems establits per a armadors.  
L'Orde 19/2016, de 22 de juliol, de 2016, de la Conselleria d'Agricultura, Medi Ambient, Canvi Climàtic i Desenvolupament Rural (d'ara en avant, Orde 19/2016), establix les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera. Esta orde és modificada per l'Orde 17/2018, de 3 de maig, en el sentit d'establir que l'import màxim de l'ajuda concedida a armadors i pescadors es calcularà d'acord amb el que disposa el Reial decret 1173/2015.  
La Resolució de 9 de maig de 2023, de la Secretaria General de Pesca, publica la llista de dies màxims subvencionables per reducció d'esforç pesquer per a l'any 2023, assignats per vaixell d'arrossegament de fons del Mediterrani en el marc de l'Orde APA/423/2020, de 18 de maig, per la qual s'establix un pla de gestió per a la conservació dels recursos pesquers demersals en el mar Mediterrani.  
  
Vista la Resolució d'11 de maig de 2023, de la Secretaria General de Pesca, per la qual es publica per a 2023 la llista de dies de pesca assignats per vaixell i grup de vaixells d'arrossegament de fons del Mediterrani.  
Vista la Resolució de 28 de juliol de 2023, de la Secretaria General de Pesca, per la qual es modifica la d'11 d'abril de 2023, per la qual es publica per a 2023 la llista dels dies de pesca assignats per vaixell i grup de vaixells d'arrossegament de fons del Mediterrani.  
La Resolució de 5 d'abril de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'any 2023 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera, establix en el punt 6, en l'apartat sext, el següent: «En el cas que el nombre de dies subvencionables per vaixell per a l'anualitat 2022, agregat als dies subvencionats aprovats en anteriors convocatòries en el marc del FEMP, supere els 180 dies previstos en l'article 33 del Reglament FEMP, el període subvencionable elegible en esta convocatòria es reduirà fins al valor global de 180 dies. La resta de dies de paralització temporal realitzats en l'anualitat 2022 podran ser subvencionats en una convocatòria posterior a càrrec del FEMPA».  
  
Vista la Resolució de 25 de febrer de 2022, de la Secretaria General de Pesca, publica la llista de dies màxims subvencionables per reducció d'esforç pesquer per a l'any 2022, assignats per vaixell d'arrossegament de fons del Mediterrani en el marc de l'Orde APA/423/2020, de 18 de maig, per la qual s'establix un pla de gestió per a la conservació dels recursos pesquers demersals en el mar Mediterrani.  
  
Vista la Resolució de 12 d'abril de 2022, de la Secretaria General de Pesca, per la qual es publica per a 2022 la llista de dies de pesca assignats per vaixell i grup de vaixells d'arrossegament de fons del Mediterrani.  
Vista la Resolució de 3 d'agost de 2022, de la Secretaria General de Pesca, per la qual es modifica la de 12 d'abril de 2022, per la qual es publica per a 2022 la llista dels dies de pesca assignats per vaixell i grup de vaixells d'arrossegament de fons del Mediterrani.  
Tenint en compte que els períodes de parada temporal objecte d'esta convocatòria ja han finalitzat, es considera convenient, per raons d'eficàcia, la presentació conjunta de la sol·licitud d'aprovació i de pagament de l'ajuda.  
Considerant el que establix l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, Llei 1/2749 JW), en el qual s'indiquen els aspectes que, almenys, han d'arreplegar-se en les convocatòries de subvenció.  
En virtut del que exposa el Decret 146/2023, de 5 de setembre, del Consell, d'aprovació del Reglament orgànic i funcional de la Conselleria d'Agricultura, Ramaderia i Pesca, resolc:  
  
Primer. Objecte i àmbit  
1. Convocar per a l'exercici 2024 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera de l'anualitat 2023, d'acord amb les bases reguladores publicades per l'Orde 19/2016.  
2. Convocar per a l'exercici 2024 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera durant l'anualitat 2022, els dies de paralització temporal de l'activitat pesquera realitzats i sol·licitats d'esta anualitat de la qual van complir les condicions de l'ajuda, però no van ser subvencionats per superar els 180 dies previstos en l'article 33 del Reglament FEMP, d'acord amb les bases reguladores publicades per l'Orde 19/2016.  
  
Segon. Finançament i import de les ajudes  
1. La dotació pressupostària es farà amb càrrec a l'aplicació pressupostària G01120205GE00000.714A00.4, línia S22004234, «Aprofitament racional de recursos pesquers: parades biològiques», fins a un import màxim de 6.000.000,00 d'euros en 2024.  
2. Les ajudes arreplegades en esta resolució seran cofinançades de conformitat amb l'article 40 de l'RFEMPA, de manera que, del total d'ajuda concedida, la contribució a càrrec del FEMPA serà del 70 %, corresponent l'altre 30 % a la contribució del Ministeri d'Agricultura, Pesca i Alimentació.  
  
Tercer. Períodes de parada objecte de les ajudes i nombre de dies finançables per als vaixells pesquers de les modalitats de cércol i palangre de superfície  
1. El calendari de parades temporals finançables amb càrrec al FEMPA en 2023 es va aprovar en la Conferència Sectorial de Pesca, celebrada el 19 de juny de 2023.  
La base normativa per a este acord van ser l'Orde APA/594/2022, de 19 de juny, per la qual s'establixen zones de veda espaciotemporal per a la modalitat de cércol en determinades zones del litoral mediterrani per al període 2022-2023, i l'Orde AAA/658/2014, de 22 d'abril, per la qual es regula la pesca amb l'art de palangre de superfície per a la captura d'espècies altament migratòries modificada per l'Orde APM/1057/2017.  
  
S'indiquen a continuació, per a cada una de les modalitats esmentades, les zones i els períodes de parada temporal obligatoris per a la concessió i pagament d'estes ajudes, la realització completa pels vaixells afectats de les quals haurà de ser acreditada pels beneficiaris:  
a) Modalitat de cércol:  
Període de parada temporal des de l'1 de desembre de 2022 fins al 31 de desembre de 2022, els dos inclosos, i des de l'1 de gener de 2023 fins al 31 de gener de 2023, els dos inclosos, i de l'1 al 31 de desembre de 2023, els dos inclosos, per als vaixells amb port base a: Vinaròs, Benicarló, Peníscola, Castelló de la Plana, Borriana, Sagunt i València. Nombre de dies finançables: 59  
Període de parada temporal des del 6 de desembre de 2023 fins al 6 de gener de 2024, els dos inclosos, per als vaixells amb port base a: Cullera, Gandia, Dénia, Xàbia, Moraira, Calp, Altea, Benidorm, la Vila Joiosa, el Campello, Alacant, Santa Pola, Illa de Tabarca, Guardamar del Segura i Torrevieja. Nombre de dies finançables: 19  
b) Modalitat de palangre de superfície:  
Període de parada temporal des de l'1 de gener 2023 fins al 31 de març 2023, els dos inclusivament, per als vaixells amb port base a: Vinaròs, Benicarló, Peníscola, Castelló de la Plana, Borriana, Sagunt, València, Cullera, Gandia, Dénia, Xàbia, Moraira, Calp, Altea, Benidorm, la Vila Joiosa, el Campello, Alacant, Santa Pola, Illa de Tabarca, Guardamar del Segura i Torrevieja.  
Nombre de dies finançables: 64  
2. Vist que, pel que fa a la modalitat de cércol del Mediterrani, amb posterioritat a la data de l'Acord de la Conferència Sectorial de 2023, va entrar en vigor l'Orde APA/852/2023, de 13 de juliol, per la qual s'establix un pla de gestió per a la pesca amb arts de cércol en el subcalador mediterrani i amb la qual es deroga l'Orde APA/594/2022, de 19 de juny.  
L'esmentada Orde APA/852/2023, de 13 de juliol, va ser objecte de modificació posterior mitjançant l'Orde APA/1127/2023, de 16 d'octubre, amb vista a introduir un «règim transitori per a determinades vedes durant finals de 2023 i principis de 2024», de manera que les vedes per a la modalitat de cércol a la Comunitat Valenciana arreplegades en l'Orde APA/852/2023, de 13 de juliol, no van tindre eficàcia durant l'últim trimestre de 2023 i el primer de 2024, i es van aplicar, en lloc d'estes, les següents:  
- Castelló i nord de València: des del dia 15 de novembre de 2023 fins al dia 31 de desembre de 2023, els dos inclosos.  
- Sud de València i Alacant: des del dia 15 de novembre de 2023 fins al dia 6 de gener de 2024, els dos inclosos.  
En compliment del règim transitori esmentat, en l'últim trimestre de 2023 la flota de cércol de la Comunitat Valenciana (en les seues dos localitzacions) realment va parar des del 15 de novembre, la qual cosa suposa 12 dies addicionals subvencionables per a Castelló i nord de València i 15 dies addicionals subvencionables per al sud de València i Alacant, que es podran sol·licitar en esta convocatòria i seran elegibles per a l'ajuda sempre que s'aprove en la pròxima conferència sectorial la modificació del calendari de 2023 en el sentit d'incloure els dies de novembre.  
3. D'acord amb el que establix l'article 8.5 de l'Orde 19/2016, la no realització de tot el període de parada temporal pel qual se sol·licita l'ajuda, dels indicats anteriorment, donarà lloc a la pèrdua del dret de cobrament.  
  
Quart. Períodes de parada objecte de les ajudes i nombre de dies finançables per als vaixells pesquers de la modalitat d'arrossegament de fons  
En el cas de les parades temporals dels vaixells pesquers de la modalitat d'arrossegament de fons, a conseqüència de la reducció d'esforç en aplicació del Pla plurianual del Mediterrani, la suspensió de l'activitat pesquera haurà de ser realitzada en intervals d'almenys deu dies consecutius.  
La suspensió de l'activitat indicada haurà de produir-se durant els dies no inclosos en els períodes de 48 hores de descans setmanal obligatori, d'acord amb l'article 5.1 del Reial decret 502/2022, de 27 de juny, pel qual es regula l'exercici de la pesca en els caladors nacionals.  
  
S'entendrà per període subvencionable la suma del nombre de dies subvencionables de cada un dels intervals de parada temporal efectuats d'acord amb el que s'ha indicat anteriorment en este apartat.  
  
Quint. Prima diària  
1. L'import de la prima diària per al càlcul de l'ajuda als armadors dels vaixells de les modalitats de cércol i palangre de superfície, objecte de paralització temporal, serà l'import de la prima màxima diària d'acord amb el barem establit en l'annex III del Reial decret 1013/2023, de 5 de desembre, pel qual es modifica el Reial decret 1173/2015. En l'annex I de la present resolució es mostra la fórmula per al càlcul d'esta prima.  
2. L'import de la prima diària per al càlcul de l'ajuda als pescadors dels vaixells de les modalitats de cércol i palangre de superfície, objecte de paralització temporal, serà de 50,00 euros.  
3. L'import de la prima diària per al càlcul de l'ajuda als armadors dels vaixells de la modalitat d'arrossegament de fons, objecte de la paralització temporal realitzada en el 2023, serà l'import individualitzat per vaixell que indica l'annex II d'esta resolució, segons el barem certificat per la Direcció General d'Ordenació Pesquera i Aqüicultura, del Ministeri d'Agricultura, Pesca i Alimentació, de data 28 de juny de 2023.  
  
4. L'import de la prima diària per al càlcul de l'ajuda als armadors dels vaixells de la modalitat d'arrossegament de fons, objecte de paralització temporal realitzada en el 2022, que no va poder ser finançada a càrrec del FEMP, serà l'import individualitzat per vaixell que indica l'annex III d'esta resolució, segons el barem certificat per la Direcció General d'Ordenació Pesquera i Aqüicultura, del Ministeri d'Agricultura, Pesca i Alimentació, de data 13 d'octubre de 2022.  
  
5. L'import de la prima diària per al càlcul de l'ajuda als pescadors dels vaixells de la modalitat d'arrossegament de fons, objecte de paralització temporal, serà de 50,00 euros.  
  
Sext. Import de l'ajuda  
1. L'ajuda als armadors dels vaixells de les modalitats de cércol i palangre de superfície, objecte de paralització temporal, es calcularà multiplicant l'import de la prima diària que corresponga al vaixell, d'acord amb el barem establit en l'annex III del Reial decret 1013/2023, de 5 de desembre, pel qual es modifica el Reial decret 1173/2015, pel nombre de dies finançables de parada establit en l'apartat tercer d'esta resolució, en funció de la modalitat de pesca del vaixell, el port base i el període de parada realitzat.  
2. L'ajuda als pescadors dels vaixells de les modalitats de cércol i palangre de superfície, objecte de paralització temporal, es calcularà multiplicant la prima diària de 50,00 euros pel nombre de dies finançables de parada que establix l'apartat tercer d'esta resolució, en funció de la modalitat de pesca del vaixell, el port base i el període de parada realitzat.  
3. L'ajuda als armadors dels vaixells de la modalitat d'arrossegament de fons, objecte de paralització temporal durant l'anualitat 2023, es calcularà multiplicant l'import de la prima diària que corresponga al vaixell, d'acord amb l'import individualitzat per vaixell que indica el barem certificat per la Direcció General d'Ordenació Pesquera i Aqüicultura, del Ministeri d'Agricultura, Pesca i Alimentació, de data 28 de juny de 2023 (annex II), pel nombre total de dies subvencionables de parada, d'acord amb el que establix l'apartat quart d'esta resolució.  
  
4. L'ajuda als armadors dels vaixells de la modalitat d'arrossegament de fons, objecte de paralització temporal durant l'anualitat 2022, es calcularà multiplicant l'import de la prima diària que corresponga al vaixell, d'acord amb l'import individualitzat per vaixell que indica el barem certificat per la Direcció General d'Ordenació Pesquera i Aqüicultura, del Ministeri d'Agricultura, Pesca i Alimentació, de data 13 d'octubre de 2022 (annex III), pel nombre total de dies subvencionables de parada, d'acord amb el que establix l'apartat quart d'esta resolució.  
5. L'ajuda als pescadors dels vaixells de la modalitat d'arrossegament de fons, objecte de paralització temporal, es calcularà multiplicant la prima diària de 50,00 euros pel nombre total de dies subvencionables de parada, d'acord amb el que establix l'apartat quart d'esta resolució.  
  
6. Per a l'anualitat 2023, el nombre total de dies subvencionables, tant per a armadors com pescadors de vaixells de la modalitat d'arrossegament de fons, no podrà ser major que el que establix la Resolució de 9 de maig de 2023, de la Secretaria General de Pesca, per la qual es publica per a 2023 la llista de dies màxims subvencionables per reducció d'esforç pesquer per a l'any 2023, assignats per vaixell d'arrossegament de fons del Mediterrani en el marc de l'Orde APA/423/2020, de 18 de maig, per la qual s'establix un pla de gestió per a la conservació dels recursos pesquers demersals en el mar Mediterrani.  
  
7. Per a l'anualitat 2022, el nombre de dies subvencionables, tant per a armadors com pescadors de vaixells de la modalitat d'arrossegament de fons, es correspondrà amb els dies de paralització temporal de l'activitat pesquera realitzats i sol·licitats d'esta anualitat, que complixen les condicions de l'ajuda i no van ser subvencionats per superar els 180 dies que preveu l'article 33 del Reglament FEMP, tal com establix el punt 6 de l'apartat sext de la Resolució de 5 d'abril de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'any 2023 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera. En qualsevol cas, el nombre total de dies finançables inclòs entre la present convocatòria i l'anterior no podran superar els que arreplega la Resolució de 25 de febrer de 2022, de la Secretaria General de Pesca, que publica la llista de dies màxims subvencionables per reducció d'esforç pesquer per a l'any 2022, assignats per vaixell d'arrossegament de fons del Mediterrani en el marc de l'Orde APA/423/2020, de 18 de maig, per la qual s'establix un pla de gestió per a la conservació dels recursos pesquers demersals en el mar Mediterrani.  
8. L'ajuda per paralització temporal de l'activitat pesquera únicament podrà concedir-se per una duració màxima de dotze mesos per vaixell, per tripulant i beneficiari o beneficiària durant el període de programació.  
9. L'ajuda per paralització temporal únicament podrà concedir-se si s'interrompen les activitats pesqueres del vaixell o del pescador que es tracte durant almenys 30 dies en un any civil determinat.  
10. Els imports de l'ajuda calculats segons el que disposen els punts anteriors seran minorats quan es donen les circumstàncies que preveu l'apartat dècim d'esta resolució.  
  
Sèptim. Forma i termini de presentació de les sol·licituds  
1. Tenint en compte que ja s'han efectuat les parades temporals a les quals fa referència esta convocatòria, es presentarà la sol·licitud d'ajuda i pagament, així com la documentació corresponent establida en l'apartat 8 de la present resolució.  
2. El termini de presentació de les sol·licituds serà d'un mes a partir de l'endemà de la publicació de l'extracte d'esta resolució en el Diari Oficial de la Generalitat Valenciana.  
3. Les sol·licituds d'ajuda i pagament, així com la documentació que les acompanya, s'han de presentar, preferentment, en els registres dels òrgans administratius als quals es dirigisquen, i es poden presentar també en qualsevol dels registres que preveu la legislació reguladora del procediment administratiu comú, mitjançant els corresponents models normalitzats disponibles a través de la seu electrònica de la Generalitat, en les següents adreces d'internet:  
Per a sol·licituds d'armadors: http://sede.gva.es/va/proc18180  
Per a sol·licituds de pescadors: http://sede.gva.es/va/proc19090  
En estes adreces d'internet també es publicaran la resta dels actes administratius.  
4. Les sol·licituds d'armadors i pescadors podran efectuar-se a través de les confraries de pescadors. En estos casos, i en aplicació del que es disposa en l'article 14.2 de la Llei 39/2015, d'1 d'octubre, del procediment administratiu comú de les administracions públiques (d'ara en avant, Llei 39/2015), les esmentades confraries estaran obligades a tramitar estes sol·licituds únicament per via electrònica davant de l'Administració.  
5. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, així com les persones sol·licitants que no estiguen obligades a fer-ho, però opten per esta via, han de presentar les sol·licituds telemàticament a través de la seu electrònica de la Generalitat en les següents adreces d'internet:  
Per a sol·licituds d'armadors: http://sede.gva.es/va/proc18180  
Per a sol·licituds de pescadors: http://sede.gva.es/va/proc19090  
Si algun dels subjectes als quals fa referència l'article 14.2 de la Llei 39/2015, presenta la seua sol·licitud presencialment, se'l requerirà perquè l'esmene a través de la presentació electrònica en els termes previstos en l'article 68.4 de l'esmentada Llei 39/2015. A este efecte, es considerarà com a data de presentació de la sol·licitud aquella en la qual haja sigut realitzada l'esmena.  
Les esmenes o les aportacions documentals posteriors a la presentació de la sol·licitud es podran dur a terme telemàticament en la seu electrònica de la Generalitat, a través del mateix procediment de la sol·licitud.  
Per a accedir de manera telemàtica al procediment, la persona sol·licitant ha de disposar de firma electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), els dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat (sede.gva.es/va/sede\_certificados).  
Quan es vulga tramitar un procediment en representació d'altres persones físiques o jurídiques, se seguirà el que s'establix en l'article 5 de la Llei 39/2015, i es podrà atorgar esta representació a través del Registre de representants de l'ACCV (https://www.accv.es/servicios/registro-de-representantes/). L'accés a este registre per part de les persones representades es pot fer amb un certificat qualificat de ciutadà (si és persona física) o de representant d'entitat (si és persona jurídica).  
  
En cas de presentació telemàtica, les sol·licituds han de firmar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, estaran firmats electrònicament aquells documents que s'adjunten la firma dels quals siga obligatòria.  
Quan les persones interessades necessiten donar d'alta o modificar un compte bancari per a la percepció de les ajudes convocades, esta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648), si bé tenen esta obligació els subjectes previstos en l'article 6 de l'Orde 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
  
Octau. Documentació que cal adjuntar a la sol·licitud  
1. En el cas d'armadors, a la sol·licitud s'ha d'adjuntar la documentació següent:  
a) Acreditació de la identitat de la persona física o jurídica sol·licitant, i del representant, si n'hi ha, en cas que l'òrgan gestor del procediment no autoritze la consulta.  
b) En el cas de representants, documentació acreditativa de la representació que tinga la persona que compareix en lloc del sol·licitant.  
  
c) En el cas d'entitats sense personalitat jurídica, documentació acreditativa del nomenament d'un representant o apoderat únic de l'entitat, amb poders suficients per a complir les obligacions que, com a beneficiari, corresponen a l'entitat. Així mateix, es faran constar els compromisos d'execució assumits per cada membre de l'entitat i la quota de participació en l'entitat de cada un d'estos.  
d) En el cas de persones jurídiques o entitats sense personalitat jurídica, original o còpia compulsada de la documentació acreditativa de la vàlida constitució i inscripció registral, si és el cas.  
e) Acreditació d'estar al corrent en les obligacions tributàries, estatals i autonòmiques, i amb la Seguretat Social, en cas que no autoritze la consulta o s'opose a la consulta de l'òrgan gestor del procediment. Quan el sol·licitant siga una entitat sense personalitat jurídica, haurà de presentar també esta acreditació cada un dels seus membres, en cas que no autoritze o s'opose a la consulta de l'òrgan gestor del procediment.  
f) Certificat de penals de l'entitat.   
g) En cas d'entitat sense personalitat jurídica, certificat de penals de cada un dels membres, en cas que no autoritze o s'opose a la consulta de l'òrgan gestor del procediment.  
h) Declaracions responsables. Les persones sol·licitants hauran de subscriure les següents declaracions responsables:  
i) No estar incursa en les prohibicions per a obtindre la condició de beneficiària que establix l'article 13 de la Llei 38/2003, de 17 de novembre, general de subvencions (d'ara en avant, Llei 38/2003), inclosa la inexistència d'obligacions de reintegrament d'altres subvencions o ajudes o, si és el cas, que no és deutora de la Generalitat per reintegrament de subvencions, que complix els requisits que exigix la normativa reguladora, que disposa de la documentació que així ho acredita i que es compromet a mantindre'n el compliment durant el temps inherent a l'exercici del dret de cobrament de la subvenció.  
ii. En el cas de subvencions d'import superior a 30.000 € en la qual els sol·licitants siguen empreses que, d'acord amb la normativa comptable, presenten compte de pèrdues i guanys abreujat, declaració responsable del compliment dels terminis legals de pagament.  
iii. No haver comés una infracció greu o delicte o frau, o haver participat en l'explotació, gestió o propietat de vaixells pesquers inclosos en la llista de vaixells de la Unió que practiquen la pesca il·legal, no declarada i no reglamentada (INDNR), en els termes i terminis establits en l'article 11 de l'RFEMPA.  
iv. No haver rebut ni sol·licitat altres subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.  
v) Complir la norma sobre integració de persones amb discapacitat o, si és el cas, l'exempció i, així mateix, una declaració del nombre de treballadors discapacitats sobre la plantilla total, tancada el 31 de desembre de l'any anterior al de la presentació de la sol·licitud d'ajuda, d'acord amb el que disposa el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
Per a subvencions d'import superior a 30.000 euros, quan els sol·licitants siguen persones físiques i jurídiques, diferents de les entitats de dret públic, amb ànim de lucre subjectes a la Llei 3/2004, de 29 de desembre, per la qual s'establixen mesures de lluita contra la morositat en les operacions comercials, no podran obtindre la condició de beneficiari quan incomplisquen els terminis de pagament que preveu la llei esmentada. Esta condició s'acreditarà mitjançant una declaració responsable en cas d'empreses que, d'acord amb la normativa comptable, no tinguen l'obligació de presentar comptes o presenten comptes de pèrdues i guanys abreujats. En cas contrari, s'acreditarà mitjançant un certificat o un informe de procediments acordats elaborat per un auditor inscrit en el ROAC.  
En el cas que el sol·licitant siga una entitat sense personalitat jurídica, les declaracions responsables seran presentades per cada un dels membres d'esta entitat.  
i) Model de domiciliació bancària, en cas que la persona sol·licitant no estiga obligada a realitzar l'alta o la modificació del compte bancari a través de la corresponent tramitació telemàtica, i no opte per efectuar esta tramitació telemàtica.  
j) Informe de vida laboral del codi de compte de cotització associat al vaixell que incloga els dos anys civils anteriors a la data de presentació de la sol·licitud d'ajuda, expedit per l'Institut Social de la Marina (ISM).  
k) Resolució de despatx vigent a l'inici de la parada i la nova resolució de despatx corresponent al reinici de l'activitat després de la parada. Així mateix, s'haurà d'aportar un certificat de la capitania marítima corresponent al port en el qual ha romàs amarrat el vaixell, en què s'indique el període en el qual ha estat depositat el rol del vaixell, en què s'ha d'esmentar expressament el dia d'entrega i el d'arreplega d'este.  
  
l) Si és procedent, un certificat de la capitania marítima justificatiu del desplaçament del vaixell, durant el període de paralització, per raons de seguretat.  
m) S'haurà d'aportar documentació acreditativa que l'armador del vaixell ha presentat davant de les autoritats laborals la corresponent comunicació d'inici del procediment de suspensió de contracte o reducció de jornada, regulat en l'article 47 de l'Estatut dels treballadors, de tots els tripulants enrolats en l'embarcació, en la data de l'última arribada a port per a començar la parada, a l'efecte de poder adoptar la decisió de suspendre els contractes de treball o reduir la jornada.  
  
S'eximirà l'armador d'este requisit quan justifique documentalment que els contractes de treball dels tripulants enrolats en la data d'arribada a port per a començar la parada, per la seua naturalesa, se suspenen en eixe moment.  
2. En el cas de pescadors, a la sol·licitud s'ha d'adjuntar la documentació següent:  
a) Acreditació de la identitat de la persona sol·licitant, i del representant si n'hi ha, en cas que l'òrgan gestor del procediment no autoritze la consulta.  
b) En el cas de representants, documentació acreditativa de la representació que tinga la persona que compareix en lloc del sol·licitant.  
  
c) Acreditació d'estar al corrent en les obligacions tributàries, estatals i autonòmiques, i amb la Seguretat Social, en cas que no autoritze la consulta o s'opose a la consulta de l'òrgan gestor del procediment.  
d) Certificat de penals, en cas que l'òrgan gestor del procediment no autoritze la consulta o s'hi opose.  
e) Declaracions responsables. Les persones sol·licitants hauran de subscriure les següents declaracions responsables:  
No estar incursa en les prohibicions per a obtindre la condició de beneficiària que establix l'article 13 de la Llei 38/2003, inclosa la inexistència d'obligacions de reintegrament d'altres subvencions o ajudes o, si és el cas, que no és deutora de la Generalitat per reintegrament de subvencions, que complix els requisits que exigix la normativa reguladora, que disposa de la documentació que així ho acredita i que es compromet a mantindre'n el compliment durant el temps inherent a l'exercici del dret de cobrament de la subvenció.  
ii. No haver comés una infracció greu o delicte o frau, o haver participat en l'explotació, gestió o propietat de vaixells pesquers inclosos en la llista de vaixells de la Unió que practiquen la pesca il·legal, no declarada i no reglamentada (INDNR), en els termes i terminis establits en l'article 11 de l'RFEMPA.  
iii. No haver rebut ni sol·licitat altres subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.  
f) Model de domiciliació bancària, en cas que la persona sol·licitant no estiga obligada a realitzar l'alta o la modificació del compte bancari a través de la corresponent tramitació telemàtica, i no opte per efectuar esta tramitació telemàtica.  
g) Informe de vida laboral detallat, expedit per l'ISM.  
h) Certificat de la capitania marítima dels enrolaments del pescador fins al moment de presentació de la sol·licitud d'ajuda, que incloga, com a mínim, els dos anys civils anteriors a l'any en què es presenta la sol·licitud.  
i) En el cas de pescadors que també siguen armadors, s'aportarà la resolució de l'ISM sobre el reconeixement d'alta en el règim especial de treballadors del mar per compte propi.  
j) S'haurà d'aportar un certificat expedit per l'ISM sobre les prestacions d'incapacitat temporal que haja abonat a l'interessat durant l'indicat període o, si és el cas, per la Mútua d'AT/EP amb la qual tenia cobertes les contingències comunes i/o professionals l'empresa en què figurava d'alta en la data immediatament anterior a l'inici de la parada.  
  
3. L'òrgan instructor podrà sol·licitar tots els documents que considere necessaris d'acord amb l'article 24.3.a de la Llei 38/2003.  
  
4. L'acreditació de la documentació s'efectuarà sense perjuí del que s'establix en l'article 28.2 de la Llei 39/2015.  
5. Quan l'administració actuant consulte o reculla dades o documents en l'àmbit dels fins de la convocatòria que estiguen en el seu poder o que haja elaborat qualsevol altra administració, el règim aplicable serà el següent:  
a) L'òrgan gestor del procediment ha d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant de l'Agència Estatal de l'Administració Tributària. En cas contrari, la persona interessada ha d'aportar els documents acreditatius corresponents.  
b) L'òrgan gestor del procediment té potestat per a consultar les dades següents: dades d'identitat de la persona sol·licitant o, si és el cas, del seu representant legal, dades d'estar al corrent amb la Tresoreria de la Seguretat Social, dades d'expedients sancionadors i consulta d'antecedents penals. No obstant això, si la persona interessada s'hi vol oposar, és imprescindible que indique la informació concreta de la consulta a la qual s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'establix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals (d'ara en avant, Llei orgànica 3/2018); en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003.  
  
  
Nové. Instrucció  
La instrucció del procediment de concessió i pagament de les ajudes, establit en els articles 15 i 21 de l'Orde 19/2016, correspon a les seccions de pesca marítima de les direccions territorials d'esta conselleria.  
  
Dècim. Avaluació de les sol·licituds  
1. L'ajuda a la paralització temporal de l'activitat pesquera es concedirà mitjançant el procediment de concurrència competitiva.  
2. Tenint en compte que estes ajudes estan destinades a garantir la viabilitat del sector quan els armadors estan obligats a cessar temporalment la seua activitat, amb independència de les ajudes que puguen percebre, no s'establixen criteris de valoració de les sol·licituds presentades que reunisquen tots els requisits exigits per a la concessió de l'ajuda, de manera que quan el crèdit disponible en cada convocatòria no siga suficient per a concedir l'ajuda al conjunt de sol·licituds estimades, es procedirà al prorrateig de totes les propostes de manera que no es depasse el crèdit disponible.  
3. El prorrateig es calcularà de manera proporcional a l'import individual que podria correspondre a cada sol·licitud individual en el cas que hi haja crèdit suficient per a fer-ho.  
  
Onzé. Informació de les ajudes  
De conformitat amb l'article 18 de la Llei 38/2003, general de subvencions, l'òrgan gestor remetrà informació a la Base de dades nacional de subvencions (BDNS), en els termes que preveu l'article 20 d'esta llei i el Reial decret 130/2019, de 8 de març.  
  
Dotzé. Termini de resolució i notificació  
1. La resolució serà notificada als interessats de conformitat amb el que es disposa en els articles 40 i següents de la Llei 39/2015.  
Les notificacions s'efectuaran preferentment per mitjans electrònics i, en tot cas, quan l'interessat resulte obligat a rebre-les per esta via.  
  
Els interessats que no estiguen obligats a rebre notificacions electròniques, podran decidir i comunicar en qualsevol moment a l'Administració pública que les notificacions successives s'efectuen o deixen d'efectuar-se per mitjans electrònics.  
Quan la notificació s'efectue en el domicili de l'interessat, en cas de no trobar-se present este en el moment d'entregar-se la notificació, podrà fer-se'n càrrec qualsevol persona major de catorze anys que es trobe en el domicili i faça constar la seua identitat. Si ningú es fa càrrec de la notificació, es farà constar esta circumstància en l'expedient, juntament amb el dia i l'hora en què es va intentar la notificació, intent que es repetirà per una sola vegada i en una hora diferent dins dels tres dies següents. En cas que el primer intent de notificació s'haja efectuat abans de les quinze hores, el segon intent haurà de fer-se després de les quinze hores i viceversa, i deixar, en tot cas, almenys un marge de diferència de tres hores entre els dos intents de notificació.  
2. El termini màxim per a dictar i notificar esta resolució serà de 6 mesos a comptar des de l'endemà de la finalització del termini de presentació de sol·licituds. El transcurs d'este termini sense que s'haja dictat i notificat la resolució legitima els interessats per a entendre desestimada per silenci administratiu la seua sol·licitud.  
3. Contra la resolució de les ajudes, que posa fi a la via administrativa, pot interposar-se un recurs de reposició davant del conseller competent en matèria de pesca marítima, de conformitat amb el que es disposa en els articles 123 i 124 de la Llei 39/2015, o directament un recurs contenciós administratiu, de conformitat amb el que es disposa en la Llei 29/1998, de 13 de juliol, reguladora d'esta jurisdicció.  
  
Tretzé. Requisits de notificació, comunicació o exempció  
D'acord amb el que s'establix en l'article 10.2 de l'RFEMPA, els articles 107, 108 i 109 del TFUE no seran aplicables als pagaments efectuats pels estats membres en virtut d'este reglament, dins de l'àmbit de l'article 42 del TFUE, i per tant no són aplicables als pagaments de les ajudes previstes en les presents bases reguladores establides de conformitat amb l'article 21 de l'RFEMPA.  
  
Catorzé. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, de manera que s'han de complir les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i la Llei orgànica 3/2018.  
2. D'acord amb el que preveuen els articles 13 i 14 del Reglament (UE) 2016/679, i l'article 11 de la Llei orgànica 3/2018, respecte del tractament de dades de caràcter personal, cal informar del següent:  
  
Nom del tractament: Ajudes a la pesca del Fons Europeu Marítim, de Pesca i d'Aqüicultura (FEMPA).  
Identitat del responsable del tractament: persona titular de la subsecretaria de la conselleria amb competències en matèria d'agricultura i pesca.  
Finalitat del tractament: la gestió, el seguiment, l'auditoria i l'avaluació d'ajudes en el marc del Fons Europeu Marítim, de Pesca i d'Aqüicultura (FEMPA), que han de ser posats a la disposició de les autoritats de gestió, certificació i auditoria.  
Exercici de dret: les persones interessades tenen dret a sol·licitar l'accés, rectificació i supressió de les seues dades de caràcter personal, així com a la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/va/proc19970  
Reclamacions: sense perjuí de qualsevol altre recurs administratiu o acció judicial, si la persona interessada entén que s'ha vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que es preveu en la següent adreça d'internet: sede.gva.es/va/proc22094, sense perjuí de la possibilitat de reclamar davant de l'Agència Espanyola de Protecció de Dades.  
Es pot obtindre informació més detallada en el següent enllaç: https://gvaoberta.gva.es/va/registre-activitats-de-tractament  
3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar dels aspectes següents:  
  
a) La comunicació d'estes dades a l'Administració per al tractament en l'àmbit de les competències pròpies i d'acord amb les finalitats del procediment.  
b) La possibilitat que l'Administració faça consultes relacionades amb les seues dades per a comprovar-ne, entre altres aspectes, la veracitat. Si esta consulta requerix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver obtingut esta autorització, que estarà disponible a requeriment de l'Administració en qualsevol moment.  
c) La possibilitat i la manera d'exercir els drets d'accés, rectificació, supressió, limitació del tractament o oposició que l'assistixen en relació amb el tractament de les dades personals pròpies.  
  
Quinzé. Transparència, subministrament d'informació i dades obertes  
  
1. L'acceptació per part de les entitats beneficiàries del finançament de les ajudes regulades en la present orde implica l'acceptació de la seua inclusió en la llista d'operacions que serà publicada per l'autoritat de gestió de conformitat amb l'article 49.3 de l'RDC.  
2. Els beneficiaris del FEMPA assumiran les obligacions de conformitat amb l'article 50 de l'RDC que es resumixen a continuació. L'incompliment d'estes obligacions podrà suposar una cancel·lació de l'ajuda fins d'un 3 % de l'ajuda corresponent al FEMPA.  
a) En el lloc web oficial del beneficiari, quan este lloc web existisca, i en els seus comptes en els mitjans socials, faran una descripció breu de l'operació, de manera proporcionada en relació amb el nivell de l'ajuda, amb els seus objectius i resultats, i destacaran l'ajuda financera de la Unió.  
b) Proporcionaran una declaració que destaque l'ajuda de la Unió de manera visible en documents i materials de comunicació relacionats amb l'execució de l'operació, destinats al públic o als participants.  
  
c) Per a les operacions amb un cost total superior a 100.000 euros s'exhibiran plaques o tanques publicitàries resistents en un lloc ben visible per al públic, en les quals figure l'emblema de la Unió, de conformitat amb les característiques tècniques que figuren en l'annex IX de l'RDC, tan prompte com comence l'execució física d'operacions que impliquen inversions físiques o s'instal·len els equips que s'hagen adquirit.  
d) Per a les operacions que no s'incloguen en la lletra c, exhibiran en un lloc ben visible per al públic almenys un cartell de grandària mínima A3 o una pantalla electrònica equivalent amb informació sobre l'operació en què es destaque l'ajuda dels fons.  
e) Per a les operacions d'importància estratègica i les operacions amb un cost total superior a 52.922.845 d'euros, organitzaran una activitat o un acte de comunicació, segons convinga, i faran participar la Comissió i l'autoritat de gestió responsable en el moment oportú.  
  
3. A més, les persones beneficiàries de la subvenció han de complir les obligacions de transparència que preveu la Llei 19/2013, de 9 de desembre, de transparència, accés a la informació pública i bon govern (d'ara en avant, Llei 19/2013); la Llei 1/2022, de 13 d'abril, de transparència i bon govern de la Comunitat Valenciana (d'ara en avant, Llei 1/2022), i l'article 18 de la Llei general de subvencions.  
a) En particular, les entitats privades han de complir les obligacions de publicitat activa que arreplega el capítol II del títol I de la Llei 19/2013, quan:  
i) Perceben durant el període d'un any ajudes o subvencions públiques en una quantia superior a 100.000 euros.  
ii) Perceben, durant el període d'un any natural, alguna ajuda o subvenció de les entitats públiques de la Comunitat Valenciana que arreplega l'article 3 de la Llei 1/2022, en una quantia superior a 50.000 euros.  
iii) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, s'han de publicar en els termes que preveuen els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'esta. La publicació es farà per mitjà de la pàgina web de l'entitat, o bé mitjançant la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
  
Esta informació s'haurà de publicar a partir de l'any següent a aquell en què s'hagen superat els llindars establits i haurà de mantindre's publicada durant, almenys, quatre anys naturals.  
b) Sense perjuí de les obligacions que preveuen els apartats anteriors, totes les entitats o persones beneficiàries de subvenció hauran de fer la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i qualsevol altre mitjà de publicitat que es realitze de l'activitat subvencionada.  
c) Les entitats o les persones beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària perquè esta complisca les obligacions que preveu la Llei 1/2022, en el termini de quinze dies hàbils des del requeriment. Una vegada transcorregut el termini conferit en el requeriment sense que este s'haja atés, l'òrgan que haja fet el requeriment podrà acordar, amb un advertiment i una audiència previs a la persona interessada, la imposició de multes coercitives en els termes que preveu l'article 5 de la Llei 1/2022.  
d) Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Setzé. Actuacions de comprovació, control i inspecció de les ajudes  
  
1. L'òrgan concedent de les ajudes té la facultat per a realitzar els controls que considere necessaris per a comprovar les dades que justifiquen l'atorgament de l'ajuda i inspeccionar les actuacions per a comprovar que es complix la destinació de les ajudes, els requisits i els compromisos establits en estes bases reguladores i la normativa sobre controls que regula les ajudes finançades pel Fons Europeu Marítim, de Pesca i d'Aqüicultura.  
2. L'exercici d'estes funcions d'inspecció i control inclou les actuacions dirigides a la prevenció i la detecció del frau, d'acord amb el que s'establix en l'RDC i l'RFEMPA.  
3. D'acord amb l'article 46.2 de la Llei 38/2003, la negativa a complir l'obligació de les persones beneficiàries o tercers a prestar col·laboració i facilitar documentació que se'ls requerisca en l'exercici d'estes funcions d'inspecció i control es considerarà resistència, excusa, obstrucció o negativa i, per tant, causa de revocació i reintegrament, si és el cas, de l'ajuda, sense perjuí de les sancions que puguen correspondre.  
  
4. Per a comprovar que el beneficiari no està incurs en una causa d'inadmissibilitat definida en l'article 11.1.a del FEMPA, es consultarà el Registre nacional d'infraccions greus, creat pel Reial decret 114/2013, de 15 de febrer, de competència de l'Administració general de l'Estat, així com qualsevol altra font d'informació existent.  
  
Per a comprovar que el beneficiari no està incurs en una causa d'inadmissibilitat definida en l'article 11.1.b del FEMPA, es consultaran les llistes que arrepleguen els enllaços següents i es comprovarà que el sol·licitant no està implicat en pesca il·legal:  
 https://oceans-and-fisheries.ec.europa.eu/fisheries/rules/illegal-fishing\_en  
En l'apartat «Overview of IUU procedures», hi ha la llista actualitzada de tercers països no cooperants.  
En l'apartat «EU IUU vessels list», hi ha la llista de vaixells de pesca INDNR de la Comissió Europea actualitzada.  
Per a comprovar que el beneficiari no està incurs en una causa d'inadmissibilitat definida en l'article 11.1.c del FEMPA, es consultarà el Registre central de penats en cas de persones físiques que hagen prestat consentiment per a això.  
La comprovació que el beneficiari no ha comés cap frau tipificat com a delicte es durà a terme a través de la consulta al Registre central de penats esmentada en l'apartat anterior, així com la consulta a la Base de dades nacional de subvencions, en la qual es pot comprovar l'existència o no d'inhabilitacions per sentència judicial per a obtindre subvencions, i les subvencions concedides. Així mateix, es verificarà la identitat del sol·licitant i del representant, si és el cas.  
  
En el cas de supòsits de frau que no siguen constitutius de delicte, cada òrgan gestor de l'ajuda corresponent serà el competent per a iniciar el procediment administratiu que determine si hi ha hagut o no una infracció administrativa constitutiva de frau i, en cas que s'arribe a considerar com a tal, imposar la sanció corresponent. En estos casos, l'òrgan competent haurà de gravar la circumstància en l'aplicació informàtica APLIFEMPA, ferramenta a partir de la qual la resta d'OIG verificaran si hi ha hagut o no frau.  
5. Una unitat de verificació independent durà a terme, sobre una mostra d'expedients seleccionada en funció de criteris de risc, les verificacions necessàries per a comprovar:  
- que els productes i els servicis cofinançats s'han entregat i prestat mitjançant una inspecció in situ en finalitzar el termini d'execució o mitjançant l'anàlisi de la memòria en els projectes de gasto o inversions immaterials;  
- que l'operació complix el dret aplicable, les condicions del programa i les condicions perquè l'operació reba ajuda mitjançant una revisió completa de l'expedient;  
- que s'ha pagat l'import del gasto declarat pels beneficiaris en relació amb estos costos mitjançant l'anàlisi dels justificants de gasto i pagament presentats juntament amb la sol·licitud de pagament;  
- que els beneficiaris mantenen registres comptables independents o utilitzen codis de comptabilitat apropiats per a totes les transaccions relacionades amb l'operació. Este aspecte es comprovarà amb l'anàlisi de la comptabilitat del beneficiari.  
  
Desseté. Lluita contra el frau  
Qualsevol persona que tinga coneixement de fets que puguen ser constitutius de frau o irregularitat en relació amb projectes o operacions finançades totalment o parcialment a càrrec de fons procedents de la Unió Europea en el marc de qualsevol de les convocatòries per a la concessió d'ajudes objecte d'estes bases, podrà informar el Servici Nacional de Coordinació Antifrau de la Intervenció General de l'Administració de l'Estat d'estos fets, per mitjans electrònics a través del canal habilitat a este efecte per este servici en l'adreça web https://www.igae.pap.hacienda.gob.es/sitios/igae/es-ES/snca/Paginas/ComunicacionSNCA.aspx, en els termes que establix la Comunicació 1/2017, de 6 d'abril, del servici esmentat.  
  
La present resolució posa fi a la via administrativa i contra esta es pot interposar potestativament un recurs de reposició davant del conseller d'Agricultura, Ramaderia i Pesca, en el termini d'un mes comptat des de l'endemà de la publicació, o impugnar-se directament davant de l'orde jurisdiccional mitjançant la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la publicació, de conformitat amb el que disposen els articles 123 i 124 de la Llei 39/2015, i 46.1 de la Llei reguladora de la jurisdicció contenciosa administrativa.  
  
  
València, 1 de juliol de 2024.- El conseller d'Agricultura, Ramaderia i Pesca: José Luis Aguirre Larrauri.  
  
  
  
ANNEX I  
Import màxim de la prima. Paralització temporal.  
Barem per a armadors  
Quanties màximes de la indemnització  
  
La quantia de la indemnització es calcularà mitjançant la fórmula següent\*:  
[(prima cost fix x gt) + (prima lucre cessant)] x nombre de dies de paralització  
  
La quantificació de les primes obeïx la taula següent:  
  
Art de pesca Prima cost fix  
Import / gt / dia  
-  
Euros Prima lucre cessant  
Import / dia / vaixell  
-  
Euros  
HOK (Ham) - PALANGRE 5,33 59,90  
PS (cércol) - CÉRCOL 6,82 171,92  
  
  
\*Import mínim per a percebre: 134 euros per dia.